**Antti Tuomisto** (s. 20. tammikuuta 2001 Pori) on suomalainen jääkiekkopuolustaja, jolla on tulokassopimus NHL-seura Detroit Red Wingsin kanssa. Seura varasi hänet toisella kierroksella 35. pelaajana NHL:n varaustilaisuudessa 2019. Tuomisto laukoo oikealta.

Ura
---

### Seuraura

Tuomisto on Porin Ässien kasvatti. Kaudella 2015–2016 hän oli C-nuorten SM-sarjassa joukkueensa tehokkain puolustaja tehoilla 4+18=22. Kauden 2016–2017 Tuomisto aloitti Ässien C-nuorissa. Hän oli SM-karsinnoissa tehoilla 3+20=23 joukkueen paras syöttäjä ja jakoi sisäisen pistepörssin voiton Iivari Miikkulaisen kanssa. Tuomisto voitti koko sarjan puolustajien syöttöpörssin. SM-karsintojen jälkeen hän siirtyi kuitenkin Ässien B-nuoriin. Kaudella 2017–2018 Tuomisto onnistui tekemään B-nuorten Mestiskarsinnoissa 15 ottelussa tehot 7+28=35, joilla hänen piste per peli -keskiarvonsa 2.33 oli sarjan puolustajista paras. Ässät eteni B-nuorten SM-sarjaan, mutta Tuomisto pelasi ison osan kaudestaan myös seuran A-nuorissa.

Kaudella 2018–2019 Tuomisto oli tehoilla 9+26=35 Ässien A-nuorten paras syöttäjä ja tehokkain puolustaja. Hän jakoi myös joukkueen sisäisen pistepörssin voiton Otto Kivenmäen ja Juha Rautiaisen kanssa. Tuomisto oli A-nuorten SM-liigan alkusarja ja runkosarja yhteenlaskettuna sarjan kolmanneksi tehokkain puolustaja. Hänet valittiin A-nuorten SM-liigan joulukuun kuukauden nuoreksi pelaajaksi. Tuomisto valittiin kauden päätteeksi sarjan toiseen tähdistökentälliseen.

Detroit Red Wings varasi Tuomiston toisella kierroksella 35. pelaajana NHL:n varaustilaisuudessa 2019. Samana kesänä hänet varasi myös Waterloo Black Hawks 289. pelaajana USHL:n varaustilaisuudessa. Tuomisto päätti jatkaa kaudella 2019–2020 kuitenkin Ässien A-nuorissa, joiden varakapteeniksi hänet nimettiin. Tuomisto valittiin A-nuorten SM-liigan lokakuun kuukauden pelaajaksi. Hän voitti sarjan alku- ja runkosarjan yhteenlaskettuna koko puolustajien piste- ja syöttöpörssin tehoilla 15+34=49. Tuomisto voitti pelipaikaltaan huolimatta myös Ässien sisäisen piste- ja syöttöpörssin. Hänet palkittiin runkosarjan päätteeksi koko A-nuorten SM-liigan parhaana pelaajana Teemu Selänne -palkinnolla ja parhaana puolustajana Reijo Ruotsalainen -palkinnolla sekä valittiin ensimmäiseen tähdistökentälliseen.

Joulukuussa 2019 Tuomiston tiedotettiin siirtyvän kaudeksi 2020–2021 Denverin yliopistojoukkueeseen. *Freshman-vuotenaan* hänet valittiin 1. maaliskuuta 2021 NCHC:n viikon tulokkaaksi. *Sophomore-vuotensa* 2021–2022 päätteeksi Tuomisto voitti koko NCAA:n mestaruuden.

Kaudeksi 2022–2023 Tuomisto siirtyi kaksivuotisella sopimuksella SM-liigajoukkue Turun Palloseuraan. Hän teki miesten pääsarjadebyyttinsä Mestarien liigan avauskierroksella 2. syyskuuta 2022 slovenialaista HK Olimpija Ljubljanaa vastaan. Tuomisto merkittiin TPS:n ykköspuolustajapariin Teemu Kivihalmeen viereen. Hän sai ottelussa jääaikaa 26.17 minuuttia, mikä oli TPS:n puolustajista toiseksi eniten Kivihalmeen jälkeen. Tuomisto keräsi ottelusta teholukeman +2. SM-liigadebyyttinsä hän teki runkosarjan avauskierroksella 13. syyskuuta 2022 vieraissa Tapparaa vastaan. Tuomisto merkittiin TPS:n ykköspuolustajapariin Teemu Kivihalmeen viereen. Hän sai ottelussa jääaikaa 19.20 minuuttia. Liigauransa avausmaalin Tuomisto teki seuraavassa ottelussa, TPS:n kotiavauksessa 16. syyskuuta 2022 kasvattajaseuraansa Porin Ässiä vastaan. Hän sai ottelussa myös kakkossyöttöpisteen Pavol Skalickýn tekemään ylivoimamaaliin. Mikko Eloranta valitsi Tuomiston ottelun Alumnien tähtien kakkostähdeksi. Hän pelasi tulokaskautensa aikana kaikkiaan 60 runkosarjaottelua tehopistein 5+15=20 ja kolme playoff-ottelua tehden kaksi syöttöpistettä. Tuomisto oli runkosarjassa TPS:n tehokkain puolustaja Teemu Kivihalmeen kanssa. Hän oli myös joukkueen ainoa kauden kaikki 60 runkosarjaottelua pelannut pelaaja. Tuomisto oli myös SM-liigan tehokkain tulokaspuolustaja. Hän sai tulokkaista myös eniten peliaikaa (20.03 minuuttia) ottelua kohden. CHL:ssä Tuomisto pelasi viisi ottelua tehden yhden syöttöpisteen.

Maaliskuussa 2023 Tuomisto teki kaksivuotisen NHL-tulokassopimuksen Detroit Red Wingsin kanssa.

### Maajoukkueura

Tuomisto pelasi alle 18-vuotiaiden MM-kilpailuissa vuonna 2019. Hän ei kuitenkaan pelannut Suomen turnauksen viimeiseksi jääneessä puolivälieräottelussa, kun Tuomisto sai yhden ottelun pelikiellon, kun hän taklasi polvella alkulohkon päätösottelussa Sveitsin Yves Stoffelia. Tuomistolle tuomittiin tilanteesta ottelurangaistus.

Tuomisto pelasi myös World U-17 Hockey Challengessa vuonna 2017. Yhteensä hän on pelannut 12 nuorten ja 48 poikien maaottelua.

Suomen A-maajoukkueessa Tuomisto on pelannut viisi ottelua tehden yhden maalin. Hän teki A-maajoukkuedebyyttinsä Nordic Cupissa 14. huhtikuuta 2023 Lillehammerissa Norjaa vastaan. Tuomisto merkittiin Suomen nelospuolustajapariin Valtteri Pullin viereen. Ensimmäisen A-maajoukkuemaalinsa hän teki kolmannessa ottelussaan 20. huhtikuuta 2023 Vaasassa Tanskaa vastaan.

Pelityyli
---------

Suomen alle 18-vuotiaiden maajoukkueen valmennusjohto luonnehti Tuomistoa valitessaan hänet A-nuorten SM-liigan lokakuun 2019 kuukauden nuoreksi pelaajaksi:

> »Tuomisto pelaa erittäin vahvasti molempiin suuntiin. Hän puolustaa jämäkästi ja voittaa paljon kamppailuja. Hän on hyökkäyssuuntaan aktiivinen pelaaja, joka pystyy auttamaan joukkuettaan voittamaan joka ilta.» 
> 
>

Muuta
-----

Tuomisto harrasti lapsena myös jalkapalloa.. Hänen isänsä Petri Tuomisto pelasi Ässissä puolustajana seitsemän SM-liigaottelua kaudella 1996–1997 ja hän loi pääsarjauraa myös Ranskassa. Petri toimi pelaajauransa jälkeen myös erotuomarina SM-liigassa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2017–2018 | Ässät | A-SM | 18 | 1 | 2 | 3 | 6 | – | – | – | – | – |
| 2018–2019 | Ässät | A-SM | 45 | 9 | 26 | 35 | 49 | – | – | – | – | – | Kakkostähdistö |  |  |  |  |  | U18 | 5 | 0 | 2 | 2 | 29 |
| 2019–2020 | Ässät | A-SM | 48 | 15 | 34 | 49 | 44 | 1 | 0 | 0 | 0 | 0 |
| 2020–2021 | Univ. of Denver | NCHC | 24 | 2 | 9 | 11 | 23 | – | – | – | – | – |
| 2021–2022 | Univ. of Denver | NCHC | 35 | 1 | 8 | 9 | 21 | – | – | – | – | – |
| 2022–2023 | TPS | SM-liiga | 60 | 5 | 15 | 20 | 20 | 3 | 0 | 2 | 2 | 6 |
| 1 kausi | yhteensä | SM-liiga | 60 | 5 | 15 | 20 | 20 | 3 | 0 | 2 | 2 | 6 |

Lähteet
-------

* Antti Tuomisto The Internet Hockey Databasessa (englanniksi)
* Antti Tuomisto Eurohockey-sivustolla (englanniksi)
* Antti Tuomisto *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Antti Tuomisto *Elite Prospects*. Everysport Media Group AB.  (englanniksi)
2. ↑  Elite Prospects - Ässät U16 *eliteprospects.com*. Everysport Media Group AB. Viitattu 2.1.2020. (englanniksi)
3. ↑  Elite Prospects - Ässät U16 *eliteprospects.com*. Everysport Media Group AB. Viitattu 2.1.2020. (englanniksi)
4. ↑  Elite Prospects - U16 SM-sarja Q Stats 2016-2017 *eliteprospects.com*. Everysport Media Group AB. Viitattu 2.1.2020. (englanniksi)
5. ↑  Elite Prospects - U18 Mestis Q Stats 2017-2018 *eliteprospects.com*. Everysport Media Group AB. Viitattu 2.1.2020. (englanniksi)
6. ↑  Elite Prospects - Ässät U20 *eliteprospects.com*. Everysport Media Group AB. Viitattu 2.1.2020. (englanniksi)
7. ↑  Elite Prospects - U20 SM-liiga Stats 2018-2019 *eliteprospects.com*. Everysport Media Group AB. Viitattu 2.1.2020. (englanniksi)
8. ↑  Mennander, Pasi: Ässien Antti Tuomisto nimettiin Nuorten SM-liigan joulukuun parhaaksi nuoreksi pelaajaksi *leijonat.fi*.  4.1.2019. Suomen Jääkiekkoliitto – Finlands Ishockeyförbund ry. Viitattu 2.1.2020.
9. 1 2  Mennander, Pasi: Ässien puolustaja Antti Tuomisto lokakuun paras pelaaja Nuorten SM-liigassa *leijonat.fi*.  1.11.2019. Suomen Jääkiekkoliitto – Finlands Ishockeyförbund ry. Viitattu 2.1.2020.
10. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 5.3.2020. (englanniksi)
11. ↑  Elite Prospects - Ässät U20 *eliteprospects.com*. Everysport Media Group AB. Viitattu 5.3.2020. (englanniksi)
12. ↑  Silventoinen, Juha: Nuorten SM-liigan parhaat valittu – Tieksola ja Tuomisto palkintorohmuina *Jatkoaika.com*.  5.3.2020. Jatkoaika r.y. Viitattu 5.3.2020.
13. ↑  Hurmerinta, Eero: Antti Tuomisto suuntaamassa Denverin yliopistoon *Jatkoaika.com*.  17.12.2019. Jatkoaika r.y. Viitattu 2.1.2020.
14. ↑  Antti Tuomisto - Men's Ice Hockey - University of Denver Athletics *denverpioneers.com*. University of Denver Athletics. Viitattu 18.6.2022. (englanniksi)
15. ↑  Westerlund, Jenna: Puolustaja Antti Tuomisto siirtyy Denverin yliopistosta TPS:ään *Jatkoaika.com*.  23.5.2022. Jatkoaika r.y. Viitattu 18.6.2022.
16. ↑  Matches *championshockeyleague.com*.  2.9.2022. Champions Hockey League (CHL) AG. Viitattu 5.9.2022. (englanniksi)
17. ↑  Matches *championshockeyleague.com*.  2.9.2022. Champions Hockey League (CHL) AG. Viitattu 5.9.2022. (englanniksi)
18. ↑  Tappara - TPS, 13.9.2022 *liiga.fi*.  13.9.2022. Jääkiekon SM-liiga Oy. Viitattu 14.9.2022.
19. ↑  Tappara - TPS, 13.9.2022 *liiga.fi*.  13.9.2022. Jääkiekon SM-liiga Oy. Viitattu 14.9.2022.
20. ↑  TPS - Ässät, 16.9.2022 *liiga.fi*.  16.9.2022. Jääkiekon SM-liiga Oy. Viitattu 17.9.2022.
21. ↑  TPS - Ässät, 16.9.2022 *liiga.fi*.  16.9.2022. Jääkiekon SM-liiga Oy. Viitattu 17.9.2022.
22. ↑  Elite Prospects - TPS *eliteprospects.com*. Everysport Media Group AB. Viitattu 20.3.2023. (englanniksi)
23. ↑  Pelaajatilastot *liiga.fi*. Jääkiekon SM-liiga Oy. Viitattu 20.3.2023.
24. ↑  Roth, Thomas: Red Wings sign defenseman Antti Tuomisto to two-year entry-level contract *nhl.com/redwings*.  20.3.2023. DETROIT:  Detroit Red Wings. Viitattu 20.3.2023. (englanniksi)
25. ↑  Tuomisto teki ensimmäisen NHL-sopimuksensa *nhl.com/fi*.  20.3.2023. National Hockey League. Viitattu 20.3.2023.
26. ↑  Arponen, Miika: Antti Tuomistolle pelikielto - Suomi vajaamiehisenä puolivälierään *Jatkoaika.com*.  16.7.2018. Jatkoaika r.y. Viitattu 2.1.2020.
27. ↑  Tilanne 29.4.2023
28. ↑  Leijonien kevään ensimmäisessä ottelussa vastassa Norja - Suora lähetys discovery+ klo 19 - Kentälliset *leijonat.fi*.  14.4.2023. Suomen Jääkiekkoliitto ry – Finlands Ishockeyförbund rf. Viitattu 30.4.2023.
29. ↑  Rajamäki, Toni: Tehokas avauserä riitti Leijonille Vaasassa – Tuomistolle ja Mattilalle avausmaalit maajoukkuepaidassa *ess.fi*.  20.4.2023. Hämeen Media Oy. Viitattu 30.4.2023.
30. ↑  Antti Tuomisto tavoittelee paikkaa MM-kisoihin *porinassat.fi*.  16.7.2018. Porin Ässät ry. Viitattu 2.1.2020.
31. ↑  Petri Tuomisto *Elite Prospects*. Everysport Media Group AB.  (englanniksi)

TPS – SM-liiga
4 M. Jokinen |
6 Rafkin (**A**) |
7 Lauridsen |
17 Talvitie |
20 Marjala |
26 Korpikoski (**A**) |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu |
55 Johansson |
57 Munkki |
58 Väisänen |
59 Hemming |
61 Jasu (**C**) |
67 Sevänen |
76 Lindsten |
77 Haapanen |
81 Koskinen |
91 J. Jokinen |
-- Jürgens  

Valmentajat Miettinen – Kalto – Salo – Moisanen – Mierlahti – Rosendahl – Granholm